CELEX: 62016CN0156
Language: hr
Date: 2016-03-17 00:00:00
Title: Predmet C-156/16: Zahtjev za prethodnu odluku koji je 17. ožujka 2016. uputio Finanzgericht München (Njemačka) – Tigers GmbH protiv Hauptzollamt Landshut

13.6.2016   
            
            
               HR
            
            
               Službeni list Europske unije
            
            
               C 211/29
            
         
      Zahtjev za prethodnu odluku koji je 17. ožujka 2016. uputio Finanzgericht München (Njemačka) – Tigers GmbH protiv Hauptzollamt Landshut
      (Predmet C-156/16)
      (2016/C 211/37)
      Jezik postupka: njemački
      
         Sud koji je uputio zahtjev
      
      Finanzgericht München
      
         Stranke glavnog postupka
      
      
         Tužitelj: Tigers GmbH
      
         Tuženik: Hauptzollamt Landshut
      
         Prethodna pitanja
      
      
                  I.
               
               
                  Je li prema članku 1. stavku 3. Provedbene uredbe Vijeća (EU) br. 412/2013 (1) od 13. svibnja 2013. o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih stolnih i kuhinjskih proizvoda podrijetlom iz Narodne Republike Kine dopušteno dostaviti valjani račun prilikom prvog određivanja antidampinške pristojbe ako su ispunjene sve ostale nužne pretpostavke za primjenu pojedinačne stope antidampinške pristojbe?
               
            
                  II.
               
               
                  U slučaju niječnog odgovora na prvo pitanje:
                  Je li članku 78. Uredbe Vijeća (EEZ) br. 2913/92 (2) od 12. listopada 1992. o Carinskom zakoniku Zajednice, u verziji izmijenjenoj Uredbom (EZ) br. 2700/2000 (3) Europskog parlamenta i Vijeća od 16. studenoga 2000. protivno ako carinsko tijelo u postupku preispitivanja odbije povrat antidampinške pristojbe uz obrazloženje da je deklarant tek nakon podnošenja carinske deklaracije dostavio valjani račun?
               
            
         (1)  SL L 131, str. 1.; SL, posebno izdanje na hrvatskom jeziku, poglavlje 11., svezak 126., str. 210.
      
         (2)  SL L 302, str. 1.
      
      
         (3)  Uredba (EZ) br. 2700/2000 Europskog parlamenta i Vijeća od 16. studenoga 2000. o izmjeni Uredbe Vijeća (EEZ) br. 2913/92 o Carinskom zakoniku Zajednice, SL L 311, str. 17.